《十僧诗和曾子唯 其三 游僧》
明代·黎景义

振衲离萧寺，修途寄远踪。渡芦江月破，飞锡岭云冲。

不记归来路，常闻到处钟。旧时方丈外，西向几枝松。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。